అసిత ఫెర్నాండో

అసిత మదుసంక ఫెర్నాండో, శ్రీలంక క్రికెటర్. 2017 జూలైలో శ్రీలంక క్రికెట్ జట్టు తరపున అంతర్జాతీయ అరంగేట్రం చేసాడు.

 జననం 
అసిత మదుసంక ఫెర్నాండో 1997, జూలై 31న శ్రీలంకలోని కటునేరియాలో జన్మించాడు.

 అండర్ 19, దేశీయ క్రికెట్ 
టెస్టు ఎంపికకు ముందు 2016 అండర్-19 క్రికెట్ ప్రపంచ కప్ కోసం శ్రీలంక జట్టులో భాగంగా ఉన్నాడు. ఫెర్నాండో, లహిరు కుమార బౌలింగ్ ప్రదర్శనల సౌజన్యంతో సెమీ-ఫైనలిస్ట్‌గా టోర్నమెంట్‌ను ముగించిన శ్రీలంక తరపున ప్రపంచ కప్‌లో ప్రముఖ పేస్ బౌలర్ గా ఉన్నాడు.

2018 ఫిబ్రవరి 24న 2017–18 ఎస్ఎల్సీ ట్వంటీ 20 టోర్నమెంట్‌లో చిలావ్ మేరియన్స్ క్రికెట్ క్లబ్ తరపున తన ట్వంటీ20 క్రికెట్ లోకి అరంగేట్రం చేశాడు.

2018 మార్చిలో 2017–18 సూపర్ ఫోర్ ప్రావిన్షియల్ టోర్నమెంట్ కోసం డుంబుల్లా జట్టులో ఎంపికయ్యాడు. తరువాతి నెలలో 2018 సూపర్ ప్రావిన్షియల్ వన్ డే టోర్నమెంట్ కోసం దంబుల్లా జట్టులో కూడా ఎంపికయ్యాడు. టోర్నమెంట్‌లో దంబుల్లా తరఫున మూడు మ్యాచ్‌లలో ఆరు ఔట్‌లతో అత్యధిక వికెట్లు తీసిన బౌలర్‌గా నిలిచాడు.

 అంతర్జాతీయ క్రికెట్ 
2016 జూలైలో ఆస్ట్రేలియాతో సిరీస్ కోసం శ్రీలంక టెస్టు జట్టులో ఎంపికయ్యాడు, అతను ఆడలేదు.

జింబాబ్వేతో సిరీస్ కోసం శ్రీలంక వన్డే ఇంటర్నేషనల్ జట్టులో ఫెర్నాండో చేర్చబడ్డాడు. 2017 జూలై 8న మహింద రాజపక్స అంతర్జాతీయ క్రికెట్ స్టేడియంలో జింబాబ్వేతో జరిగిన నాల్గవ వన్డేలో తన వన్డే క్రికెట్ లోకి అరంగేట్రం చేసాడు, కానీ వికెట్ తీయలేకపోయాడు.

2018 ఫిబ్రవరిలో బంగ్లాదేశ్‌తో జరిగిన సిరీస్ కోసం శ్రీలంక ట్వంటీ 20 ఇంటర్నేషనల్ జట్టులో అతను ఎంపికయ్యాడు, కానీ అతను ఆడలేదు. 2018 మే లో వెస్టిండీస్‌తో సిరీస్ కోసం శ్రీలంక టెస్టు జట్టులో అతను ఎంపికయ్యాడు.

2022 మేలో బంగ్లాదేశ్‌తో జరిగిన సిరీస్‌లోని రెండవ మ్యాచ్‌లో, ఫెర్నాండో 6/51తో టెస్ట్ క్రికెట్‌లో తన మొదటి ఐదు వికెట్ల పతకాన్ని సాధించాడు. 2022 ఆగస్టులో 2022 ఆసియా కప్ కోసం శ్రీలంక టీ20 జట్టులో ఎంపికయ్యాడు. 2022 సెప్టెంబరు 1న బంగ్లాదేశ్‌పై తన టీ20 అరంగేట్రం చేసాడు.

 మూలాలు 

 బాహ్య లింకులు 


వర్గం:జీవిస్తున్న ప్రజలు
వర్గం:1997 జననాలు
వర్గం:శ్రీలంక వన్డే క్రికెట్ క్రీడాకారులు
వర్గం:శ్రీలంక టెస్ట్ క్రికెట్ క్రీడాకారులు
వర్గం:శ్రీలంక క్రికెట్ క్రీడాకారులు